Museum

Museum adolah ciek lembaga nan marawaik atau mamaliaro koleksi artefak jo objek seni, budaya, sijarah, atau kapantiangan ilmiah lainnyo. Banyak museum umum punyo babagai koleksi bebas untuak dicaliak urang banyak barupo pameran nan bantuaknyo parmanen atau samantaro.Edward Porter Alexander, Mary Alexander;  Museum gadang umumnyo talatak di kota-kota gadang di dunia, samantaro museum lokal tadapek di kota-kota nan labiah ketek, di daerah, atau di pakampuangan. Tiok-tiok museum punyo tujuan nan balainan, mulai dari malayani panaliti jo spesialis inggo malayani masarakaik umum. Tujuan malayani panaliti kini ko samakin bagarak ka arah malayani masarakaik umum.

Ado banyak jinih museum, antaro lain museum seni, museum sijarah alam, museum sains, museum parang, jo museum anak-anak. Museum tagadang jo tabanyak dikunjuangi di dunia antaro lain Museum Louvre di Paris, Museum Seni Metropolitan di Kota New York, Museum Nasional Cino di Beijing, Institut Smithsonian di Washington, D.C., Museum Britania jo Galeri Nasional di London, sarato Museum Vatikan di Kota Vatikan. Manuruik Dewan Museum Internasional, ado labiah dari 55.000 museum di dunia nan taseba di 202 nagara.

 Etimologi 
Kato museum barasa dari kata bahaso Yunani Kuno Μουσεῖον (Mouseion), nan marupoan tampek atau kuil untuak mamuja Mousai (dewi palinduang seni dalam mitologi Yunani), dek karanonyo marupoan bangunan nan dibuek tapisah untuak pandidikan jo seni, contohnyo Musaeum (limbago) pilsapaik jo panalitian di Alexandria nan didirian dek Ptolemaios I Soter sakita taun 280 SM.

 Paliang acok bakunjuangi 
Barikuik iko adolah namo-namo 20 museum nan paliang acok bakunjuangi (data taun 2018) manuruik AECOM jo laporan taunan Themed Entertainment Association. London jo Washington, D.C. punyo labiah banyak museum nan paliang banyak bakunjuangi di dunia daripado kota-kota lainnyo, yaitu masing-masing ado limo jo ampek museum.

 Paringkek  Museum  Lokasi  Pangunjuang taunan 1  Museum Louvre  Paris 10.200.000 2  Museum Nasional Cino  Beijing 8.610.092 3  Museum Seni Metropolitan  Kota New York 6.953.927 4  Museum Vatikan  Kota Vatikan ( Roma) 6.756.186 5  Museum Dirgantara jo Antariksa Nasional  Washington, D.C. 6.200.000 6  Tate Modern  London 5.868.562 7  Museum Britania  London 5.828.552 8  Galeri Nasional  London 5.735.831 9  Museum Sijarah Alam, London  London 5.226.320 10  Museum Sijarah Alam Amerika  Kota New York 5.000.000 11  Museum Sijarah Alam Nasional  Washington, D.C. 4.800.000 12  Galeri Seni Nasional  Washington, D.C. 4.404.212 13  Museum Sains jo Teknologi Cino  Beijing 4.400.000 14  Museum Negara Ermitaz  Saint Petersburg 4.220.000 15  Museum Zhejiang Hangzhou 4.200.000 16  Museum Nasional Sijarah Amerika  Washington, D.C. 4.100.000 17  Museum Victoria jo Albert  London 3.967.566 18  Reina Sofía  Madrid 3.898.000 19  Museum Istano Nasional  Taipei 3.860.000 20  Museum Nanjing  Nanjing 3.670.000

 Dekolonisasi museum 
Selama abaik ka-21, mulai muncua bakambang garakan nan mandukuang dekolonisasi babagai museum di Inggirih jo tampek lainnyo dunia. Banyak nan manyuarokan malalui garakan iko, baso 'museum-museum adolah sabuah kotak bando-bando', mareka indak mawakili carito nan langkok, malainkan manunjuakkan narasi tatantu nan manampilan ideologi tapiliah di mano carito tatantu sangajo ditinggaan. Para pandukuang garakan iko, sarupo kalompok Museum Detox atau seniman Alice Procter malalui 'tur seni nan indak manyanangan'-nyo, salalu mandorong urang-urang untuak mampatimbangan perspektif nan ilang iko katiko mangunjuangi museum, karano satiok objek nan bacaliak di lingkungan sarupo itu ditampekan dek sasurang untuak mandorong suduik pandang tatantu, baik itu sijarah, budaya, atau pangatauan. 

Salah satu contohnyo adolah manganai patuang Moai dari Pulau Paskah nan daulu diambiak sabagai adiah untuak Ratu Victoria jo kini tapajang di Museum Britania sajak 1869. Patuang iko dipandang sabagai niniak muyang/'dunsanak' atau jiwa dek urang Rapa Nui sarato punyo nilai budaya nan dalam bagi bangsa tu, dek itu masuak aka baso patuang tu paralu dibaliakan.

Contoh lain pameresoan baliak artefak masarakaik adat adolah pado kasus Parisai Gweagal, nan dipandang sabagai parisai nan sabana pantiang nan diambiak dari Taluak Botany pado April 1770 jo kini ko tasimpan di Museum Britania, walaupun studi tarakia taun 2018 tantang bahan asal parisai manunjuakan dugaan itu indaklah batua. Panilaian baliak artefak di Museum Britania nan dikatoan juo barasa dari budaya bangso lain adolah pado kasus pahatan pualam Parthenon, nan diambiak dari Yunani dek Lord Elgin (Thomas Bruce, Earl Elgin ka-7) pado taun 1805. Walaupun inyo mangklaim alah manarimo otorisasi dari Kasultanan Utsmaniyah, sajak Yunani mandapekan baliak kamardekaannyo pado taun 1832, satiok pamarentahan nagara itu baturuik-turuik salalu mangajuan petisi untuak pangambalian baliak pahatan pualam Parthenon tasabuik.

Iasan kapalo Montezuma adolah contoh lain dari potongan bando budaya nan tasiso di museum asing, yaitu Museum Etnologi di Wina, nan marupoan sumber pasalisiahan antaro Austria jo Meksiko dek karano alah indak ado lai potongan sarupo tu nan tasiso di Meksiko.

 Rujuakan 

Bacoan lanjutan






 Rentzhog, Sten (2007). Open air museums: The history and future of a visionary idea. Stockholm and Östersund: Carlssons Förlag / Jamtli. 
 Simon, Nina K. (2010). The Participatory Museum. Santa Cruz: Museums 2.0
  – also available in English: 



Pautan lua

 International Council of Museums
 Museum Saluruah Dunia 
 VLmp direktori museum


Kategori:Museum
Kategori:Wisata
Kategori:Pandidikan
Kategori:Sijarah